rejauldu/bengali-wikipedia huggingface dataset:
ব্রতচারী আন্দোলন হচ্ছে ১৯৩২ সালে গুরুসদয় দত্ত কর্তৃক প্রতিষ্ঠিত একটি আধ্যাত্মিক ও সামাজিক উন্নয়নের আন্দোলন। ১৯৩২ সালে এই আন্দোলনের সূচনা হয়। ব্রিটিশ ভারতের বাঙালি নাগরিকদের মধ্যে দেশপ্রেম, বাঙালি জাতীয় চেতনা ও নাগরিকত্ববোধ তৈরী করা ছিল এ আন্দোলনের মূল লক্ষ্য।  ব্রতচারী সংগঠন গুরুসদয় দত্ত কর্তৃক প্রতিষ্ঠিত বাংলার ব্রতচারী সমিতির মাধ্যমে এই আন্দোলনের কার্যক্রম প্রচারিত হত। সমিতির কেন্দ্রীয় কার্যালয় ছিল কলকাতার ১২ নং লাউডন স্ট্রিটে। অবিভক্ত বাংলার অনেক এলাকায় এই সমিতি প্রতিষ্ঠিত হয়েছিল। ১৯৩৪ সালে ফরিদপুর ব্রতচারী সমিতির মূখপত্র হিসেবে ব্রতচারী বার্ত্তা নামে একটি পত্রিকা প্রকাশিত হয়। বাংলার ব্রতচারী সমিতির উদ্যোগে ১৯৩৬ সালে বাংলার শক্তি নামে একটি পত্রিকা প্রকাশিত হয়েছিল। ইউরোপে এ আন্দোলন জনপ্রিয়তা পায়। ইংরেজ সরকারেরও এ আন্দোলনের প্রতি সপ্রশংস সমর্থন ছিল।,   ব্রতচারী ভুক্তির পদ্ধতি ব্রতচারী আন্দোলনে ভুক্তির জন্য প্রথমে তিনটি উক্তি স্বীকার করে নিতে হত। উক্তিগুলো হলোঃ  আমি বাংলাকে ভালোবাসি। আমি বাংলার সেবা করব। আমি বাংলার ব্রতচারী। অতঃপর পঞ্চব্রত, ব্রতচারীর প্রতিজ্ঞা, ব্রতচারীর ষোলপণ, ষোল পণের অতিরিক্ত এক পণ, ব্রতচারীর সতের মানা (নিষেধাজ্ঞা), ব্রতচারী বৃত্ত ইত্যাদি আবৃত্তি করে এই আন্দোলনের অন্তর্ভুক্ত হতে হত। গুরুসদয় দত্ত, সৈকত আসগর, বাংলা একাডেমি, পৃ. ৬৭-৭০  ব্রতচারী আন্দোলনের বৈশিষ্ট্য ব্রতচারী আন্দোলনের মূল লক্ষ্য ছিল বাঙ্গালী ব্রতচারীদেরকে জ্ঞান, শ্রম, সত্য, ঐক্য ও আনন্দের সাথে জীবনযাপনের পথপ্রদর্শন করা। ব্রতচারীদের সত্যনিষ্ঠা, সংযম, অধ্যবসায় ও আত্মনির্ভরতা ছিল এ আন্দোলনের অন্যতম বৈশিষ্ট। ঐক্যবদ্ধভাবে লোকনৃত্য ও লোকসঙ্গীত চর্চার মাধ্যমে মানসিক ও আত্মিক বিকাশ লাভ ও দেশপ্রেমে উদ্বুদ্ধ করা ছিল এ আন্দোলনের মূল উদ্দেশ্য। বিশ্ব মানব হওয়ার লক্ষ্যে শাশ্বত বাঙ্গালী হওয়ার উদাত্ত আহ্বান জানিয়ে এ আন্দোলনের প্রতিষ্ঠাতা গুরুসদয় দত্ত লেখেনগুরুসদয় দত্ত, সৈকত আসগর, বাংলা একাডেমি, পৃ. ৫১-   তথ্যসূত্র   বিষয়শ্রেণী:ঐতিহ্য বিষয়শ্রেণী:সাংস্কৃতিক নৃবিজ্ঞান বিষয়শ্রেণী:পশ্চিমবঙ্গের সংস্কৃতি বিষয়শ্রেণী:প্রথা
মুহিউদ্দিন মুজাফফর জং হিদায়াত (; মৃত্যু ১৩ ফেব্রুয়ারি ১৭৫১) ছিলেন হায়দ্রাবাদের নিজাম। ১৭৫০ সাল থেকে শুরু করে ১৭৫১ সালে যুদ্ধে নিহত হওয়ার আগ পর্যন্ত তিনি নিজামের পদে ছিলেন। তার আনুষ্ঠানিক নাম ছিল নওয়াব হিদায়াত মুহিউদ্দিন সাদউল্লাহ খান বাহাদুর, মুজাফফর জং, দক্ষিণাত্যের নওয়াব সুবাদার। তিনি মুজাফফর জং নামে বেশি পরিচিত।  জন্ম মুজাফফর জঙের পিতা নবাব তালিব মুহিউদ্দিন মুতাওয়াসসিল খান বাহাদুর ছিলেন বিজাপুরের নায়েব সুবাদার এবং মা খাইরুন্নিসা ছিলেন প্রথম আসাফ জাহর কন্যা।  শাসনকাল প্রাথমিকভাবে তিনি ৩,০০০ জাট ও ২,০০০ সওয়ারের মনসব পান। পরে বিজাপুরে নিয়োগের সময় এই মনসব বৃদ্ধি করে ৪,০০০ জাট করা হয়। তার পিতার মৃত্যুর পর তিনি বিজাপুরের সুবাদার হন। ১৭৪৮ সালে তার নানা প্রথম আসাফ জাহ মারা যাওয়ার পর তিনি তার মামা নাসির জঙের বদলে ক্ষমতা লাভের জন্য প্রচেষ্টা চালান। এর ফলে ভারতীয় অভ্যন্তরীণ রাজনীতিকে কেন্দ্র করে ইউরোপীয়দের প্রথম বড় আকারের সংঘর্ষ হয়। মুজাফফর জং চান্দা সাহিব ও ফরাসিদের সাথে মিত্রতা করেন। অন্যদিকে নাসির জঙের সাথে মুহাম্মদ আলি খান ওয়ালাজাহ ও ব্রিটিশদের সাথে মিত্রতা করেন। এসব ঘটনা প্রবাহের পর দ্বিতীয় কর্ণাটক যুদ্ধ সংঘটিত হয়। ১৭৫০ সালে ভিলিয়ানপুরের যুদ্ধের পর তিনি বন্দী হয়েছিলেন। কিন্তু নাসির জঙের হত্যাকাণ্ডের পর তিনি মুক্তি পান এবং নিজামের পদ গ্রহণ করেন। তিনি ফরাসিদের অঞ্চল বরাদ্দ দেন এবং জোসেফ ডুপ্লিক্সকে উপাধি প্রদান করেন। কিন্তু তার আফগান মিত্ররা অনুরূপ ব্যবহার পায়নি। দ্বন্দ্বের ফলে দুই পক্ষের মধ্যে লাক্কিরেড্ডিপল্লির যুদ্ধ সংঘটিত হয়। এই যুদ্ধে কুর্নুলের নবাবের বর্শা‌র আঘাতে তিনি নিহত হন।  কুর্নু‌ল ও সাবানুরের নবাবও এতে নিহত হন। এই জটিল পরিস্থিতিতে ফরাসি কমান্ডার দা বাসি সালাবাত জংকে নিজাম হিসেবে বসানোর সিদ্ধান নেন।  পরিবার মুজাফফর জঙের একমাত্র পুত্র ছিলেন নবাব মুহাম্মদ সাদউদ্দিন খান বাহাদুর। তিনি ১৭৫১ সালে বিজাপুরের সুবাদার হয়েছিলেন। পরে তিনি গুটিবসন্তে মারা যান।  অধিকৃত পদ বিজাপুরের সুবাদার  আরও দেখুন হায়দ্রাবাদ রাজ্য নিজাম  বহিঃসংযোগ Brief biography  তথ্যসূত্র  বিষয়শ্রেণী:মুঘল অভিজাত বিষয়শ্রেণী:১৭৫১-এ মৃত্যু বিষয়শ্রেণী:ভারতীয় রাজশাসক বিষয়শ্রেণী:ভারতীয় মুসলিম বিষয়শ্রেণী:হায়দ্রাবাদের নিজাম বিষয়শ্রেণী:ফরাসি ভারত বিষয়শ্রেণী:মুঘল সাম্রাজ্য বিষয়শ্রেণী:জন্মের সাল অজানা বিষয়শ্রেণী:১৮শ শতাব্দীর ভারতীয় মুসলিম
অমর সিংহ সেহগাল (বিলাসপুর, ফেব্রুয়ারি, 1903 জন্মগ্রহণ) ভারতের মধ্য প্রদেশ রাজ্যের বিলাসপুর লোকসভা কেন্দ্র থেকে ১ম লোকসভা সদস্য ছিলেন। তিনি বিলাসপুর থেকে চতুর্থ লোকসভার সদস্যও ছিলেন।  তিনি জাঞ্জগির-চম্পা লোকসভা কেন্দ্র থেকে দ্বিতীয় এবং তৃতীয় লোকসভায় নির্বাচিত হয়েছিলেন।    তথ্যসূত্র   বিষয়শ্রেণী:১৯০৩-এ জন্ম বিষয়শ্রেণী:মধ্যপ্রদেশের লোকসভা সদস্য বিষয়শ্রেণী:প্রথম লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:চতুর্থ লোকসভার সদস্য বিষয়শ্রেণী:মধ্যপ্রদেশের রাজনীতিবিদ বিষয়শ্রেণী:মৃত্যুর সাল অজানা বিষয়শ্রেণী:বিলাসপুর, ছত্তিশগড়ের ব্যক্তি
দক্ষিণ সুদান–বাংলাদেশ সম্পর্ক বলতে উভয় রাষ্ট্রের মধ্যে দ্বিপাক্ষিক সম্পর্ক বোঝায়। দক্ষিণ সুদানে শান্তিরক্ষায় জাতিসংঘ মিশনের মাধ্যমে বাংলাদেশ অগ্রণী ভূমিকা পালন করে আসছে। সেখানকার বিভিন্ন অবকাঠামোগত উন্নয়ন সহ নান জনহিতকর কাজের জন্য দক্ষিণ সুদানের সাথে বাংলাদেশের সুসম্পর্ক বিদ্যমান।   বাংলাদেশী শান্তিরক্ষী  বাংলাদেশী শান্তিরক্ষী বাহিনী ২০০৫ সাল থেকে দক্ষিণ সুদানে কাজ করছে। শান্তিরক্ষী কাজ ছাড়াও বাংলাদেশী বাহিনী বিভিন্ন দাতব্য চিকিৎসা প্রতিষ্ঠান পরিচালনা করে। তারা অবকাঠামো নির্মাণেও সহায়তা করে থাকে।   সামাজিক উন্নয়ন  বিভিন্ন বাংলাদেশ ভিত্তিক এনজিও, যেমনঃ ব্র্যাক দক্ষিণ সুদানে কাজ করছে। তারা প্রধানত কাজ করার ক্ষেত্রে ক্ষুদ্রঋণ, কৃষি উন্নয়ন, কমিউনিটি উন্নয়ন, শিক্ষা ইত্যাদি বিষয়ে কাজ করে।   কৃষি সহযোগিতা  বাংলাদেশ কৃষি মন্ত্রণালয় এবং দক্ষিণ সুদান কৃষি ও বন মন্ত্রণালয় যৌথভাবে একটি সমঝোতা স্মারক স্বাক্ষর করে। যেখানে বলা হয় উভয় দেশ যৌথভাবে চাল, মসুর, তেল, তুলা এবং অন্যান্য ফসল দক্ষিণ সুদানের জমি ইজারা নেওয়ার মাধ্যমে  উৎপাদন করবে এবং এর দ্বারা উভয় দেশের খাদ্য নিরাপত্তা নিশ্চিত করবে। চুক্তিতে আরো বলা হয় যে, দুই দেশ পরস্পরের মধ্যে কৃষি উৎপাদনশীলতা বৃদ্ধির জন্য প্রশিক্ষণ ও প্রযুক্তি বিনিময় করবে।.   বাণিজ্য ও বিনিয়োগ  ২০১২ সালে গওহর রিজভীর নেতৃত্বে একটি উচ্চ পর্যায়ের বাংলাদেশ প্রতিনিধিদল  দক্ষিণ সুদান সফরে যায়। তারা সেখানে বিনিয়োগ করার বিভিন্ন খাত নিরীক্ষা করে।   তথ্যসূত্র   বিষয়শ্রেণী:বাংলাদেশের দ্বিপাক্ষিক সম্পর্ক বিষয়শ্রেণী:দক্ষিণ সুদানের দ্বিপাক্ষিক সম্পর্ক
বঙ্গবন্ধু ল' টেম্পল চট্টগ্রামের  নিউমার্কেট এলাকার জুবিলী রোডস্থ চট্টগ্রাম সিটি কর্পোরেশন মিউনিসিপ্যাল মডেল স্কুল এন্ড কলেজ এর শিক্ষাঙ্গনে অবস্থিত একটি বেসরকারি আইন বিষয়ক শিক্ষাপ্রতিষ্ঠান। শিক্ষাপ্রতিষ্ঠানটি জাতীয় বিশ্ববিদ্যালয় অধিভুক্ত এবং এর অধীনে দুই বছর মেয়াদী কোর্সে এল.এল.বি ডিগ্রি প্রদান করে।  উল্লেখযোগ্য সংগঠন  বাংলাদেশ ছাত্রলীগ  বঙ্গবন্ধু আইন ছাত্র পরিষদ উল্লেখযোগ্য ব্যক্তিত্ব  শফিউল আলম - মন্ত্রীপরিষদের সাবেক সচিব  আরো দেখুন বাংলাদেশের আইন কলেজের তালিকা চট্টগ্রাম আইন কলেজ  তথ্যসূত্র  বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয় বিষয়শ্রেণী:বাংলাদেশের আইন বিদ্যালয়
রেত সমাধি (হিন্দি: रेत समाधि) হলো ভারতীয় কোনো ভাষায় রচিত প্রথম সেই সাহিত্যকর্ম, যার ইংরেজি অনুবাদ সম্প্রতি ইন্টারন্যাশনাল বুকার প্রাইজ অর্জন করেছে। এটি ২০১৮ সালে গীতাঞ্জলি শ্রীর লেখা একটি হিন্দি উপন্যাস, যা মার্কিন চিত্রকর ও লেখক ডেইসি রকওয়েল Tomb of Sand শিরোনামে ইংরেজিতে অনুবাদ করেছেন। উপন্যাসটি ২০২২ সালে এই সম্মানে ভূষিত হয়েছে। রেত সমাধি শব্দগুচ্ছের বাংলা অর্থ হলো বালুর সমাধি  কাহিনী চিত্র কল্পনাশ্রয়ী এই উপন্যাসটিতে স্বামীর মৃত্যুর পরবর্তীতে অবসাদাক্রান্ত হয়ে পড়া আশি বছর বয়সী এক বৃদ্ধার রূপান্তরধর্মী নবযাত্রার সন্ধান করা হয়েছে, যিনি তার  মৃত্যুশয্যা থেকে উঠে নিজেকে খুঁজতে বেরিয়ে পড়েন। দেশভাগের স্মৃতিপীড়িত বৃদ্ধা যিনি সেসময় ছিলেন কিশোর বয়সী, একসময় তিনি পাড়ি জমান পাকিস্তানে তার এক ঘনিষ্ঠ বন্ধুর উদ্দেশ্যে।  সমালোচনাপূর্ণ অভ্যর্থনা উপন্যাসটি ভারতীয় ও অন্যান্য গ্রন্থ সমালোচকদের প্রশংসা কুড়িয়েছে। ইংরেজি দৈনিক দ্য হিন্দুতে পর্যালোচক মিনি কাপুর একে "কখনোই শেষ হয় না এমন গল্পসমূহ নিয়ে অত্যাশ্চর্য শক্তিশালী এক গল্প" হিসেবে বর্ণনা করেছেন। আইরিশ অনুবাদক ও লেখক ফ্রাঙ্ক উইন, যিনি ২০২২ ইন্টারন্যাশনাল বুকারের প্রাইজের বিচারকমণ্ডলীর একজন, তিনি বলেছেন যে এটি "এটি ভারতবর্ষ এবং দেশভাগ নিয়ে দ্যুতিময় এক উপন্যাস। কিন্তু এটা তেমনই এক উপন্যাস, যার মন্ত্রমুগ্ধকর প্রাণবন্ত ভাব ও ভয়ঙ্কর সহানুভূতি যৌবন ও বয়সকে, নারী ও পুরুষকে, পরিবার ও জাতিকে বিচিত্ররূপপ্রদর্শনকারী এক বায়োস্কোপের সমগ্রতার মাঝে আন্দোলিত করে।" এখানে বিবিধ বিষয়ের ওপর কাজ করা হলেও সেটি অত্যন্ত আগ্রহোদ্দীপক, মনোমুগ্ধকর, মজার ও সহজবোধ্য হয়েছে বলে গার্ডিয়ানকে জানিয়েছেন তিনি। উপরন্তু তনি বলেছেন, “Rockwell's translation was stunningly realised, the more so because so much of the original depends on wordplay, on the sounds and cadences of Hindi.”  সাধুবাদ রেত সমাধির ইংরেজি অনুবাদটির আন্তর্জাতিক বুকার পুরস্কার জেতার পাশাপাশি, অ্যানী মোঁতুর ফরাসি অনুবাদ Ret Samadhi, au-delà de la frontière-টিকে ২০২১ সালের এশিয়া জন্য নির্ধারিত এমিল গিমেত সাহিত্য পুরস্কারের সংক্ষিপ্ত তালিকাভুক্ত হয়েছিল।  তথ্যসূত্র  বহিঃসংযোগ : Rajkamal Prakashan (Hindi) : Tilted Axis Press (English)   : Penguin Books India (English)  বিষয়শ্রেণী:২০১৮-এর ভারতীয় উপন্যাস বিষয়শ্রেণী:ভারতের পটভূমিতে উপন্যাস বিষয়শ্রেণী:পাকিস্তানের পটভূমিতে উপন্যাস বিষয়শ্রেণী:হিন্দি ভাষার উপন্যাস বিষয়শ্রেণী:আন্তর্জাতিক বুকার পুরস্কার বিজয়ী কাজ বিষয়শ্রেণী:কাল্পনিক বই বিষয়শ্রেণী:কল্পকাহিনীতে ভারত বিভাজন
আব্দুল মান্নান নামটি নিম্নের ব্যক্তিবর্গকে নির্দেশ করতে পারেঃ-   নাম   আবদুল মান্নান (ভারতীয় রাজনীতিবিদ)  আব্দুল মান্নান (টাঙ্গাইলের রাজনীতিবিদ) –ছিলেন একজন বাংলাদেশি রাজনীতিবিদ ও সাবেক সংসদ সদস্য।  আব্দুল মান্নান (বিমান নির্বাহী) -বাংলাদেশি রাজনীতিবিদ সাবেক সাংসদ ও সাবেক প্রতিমন্ত্রী।  আব্দুল মান্নান (বগুড়ার রাজনীতিবিদ) –বাংলাদেশের রাজনীতিবিদ যিনি বগুড়া-১ আসনের সংসদ সদস্য ছিলেন।  আব্দুল মান্নান (ঝিনাইদহের রাজনীতিবিদ) –বাংলাদেশ আওয়ামী লীগের রাজনীতিবিদ ও ঝিনাইদহ-৪ আসনের সাবেক সাংসদ।  আব্দুল মান্নান (শিক্ষক) –ঢাকা বিশ্ববিদ্যালয়ের ১৯তম ভাইস চ্যান্সেল।  আব্দুল মান্নান (মেহেরপুরের রাজনীতিবিদ) –বাংলাদেশ আওয়ামী লীগের রাজনীতিবিদ এবং মেহেরপুর-১ আসনের সাবেক সাংসদ।  আব্দুল মান্নান (রাজশাহীর রাজনীতিবিদ) –বাংলাদেশি রাজনীতিবিদ ও তৎকালীন রাজশাহী-১৫ আসনের সাবেক সাংসদ।   দ্ব্যর্থতা নিরসন পাতা    আবদুল মান্নান  এম এ মান্নান   স্থাপনা    আব্দুল মান্নান ভূঁইয়া স্টেডিয়াম   আরও দেখুন    আব্দুল মান্নান চৌধুরী, দ্ব্যর্থতা নিরসন পাতা।  মুহাম্মদ আবদুল মান্নান, রাজনীতিবিদ এবং সাবেক মন্ত্রী ও সাংসদ।  আব্দুল মান্নান ভূঁইয়া –বাংলাদেশের রাজনীতিবিদ এবং সাবেক মন্ত্রী ও সাংসদ।  আবদুল মান্নান সৈয়দ –বাংলাদেশের অগ্রগণ্য আধুনিক কবি, সাহিত্যিক, গবেষক ও সাহিত্য-সম্পাদক।  আবদুল মান্নান চৌধুরী –ওয়ার্ল্ড ইউনিভার্সিটি অব বাংলাদেশের প্রতিষ্ঠাতা ও উপাচার্য।  মোহাম্মদ আবদুল মান্নান –বীর বিক্রম খেতাবপ্রাপ্ত মুক্তিযোদ্ধা।  মোহাম্মদ আবদুল মান্নান (বীর বিক্রম) –বীর বিক্রম খেতাবপ্রাপ্ত মুক্তিযোদ্ধা।  মুহাম্মদ আব্দুল মান্নান –ইসলামী রাজনীতিবিদ, লেখক ও গবেষক এবং বাংলাদেশ ইসলামী ফ্রন্টের চেয়ারম্যান।  আব্দুল মান্নান খান –বাংলাদেশি আইনজীবী ও সাবেক প্রতিমন্ত্রী। তিনি ঢাকা-১ আসনের সাংসদ।  আব্দুল মান্নান হোসেন –ভারতের পঞ্চদশ লোকসভার সদস্য।
জার্নাল অব জুলোজিক্যাল সিস্টেমেটিক্স এন্ড ইভুলেশনারী রিসার্চ () হচ্ছে একটি ত্রৈমাসিক পিয়ার রিভিউ হওয়া বিজ্ঞাননির্ভর সাময়িকী, যা উইলি ব্ল্যাকওয়েল প্রকাশ করেন। এটা ১৯৬৩ সালে প্রথম প্রকাশিত হয়, পরবর্তীতে ১৯৯৪ সালে জন উইলি এবং তার পুত্রের দ্বারা পুনঃপ্রকাশিত হয়। এর প্রধান সম্পাদক হচ্ছেন ড. উইলফ্রাইড ওয়েস্টহাইড (Dr. Wilfried Westheide) (, জার্মানি)। ২০০৯ সালের সাময়িকী সাইটেশন রিপোর্ট অনুসারে এর ইমপ্যাক্ট ফ্যাক্টর হচ্ছে ১.৮৫।  পর্যবেক্ষণ জার্নাল অব জুয়োলজিক্যাল সিস্টেমেটিক্স এন্ড ইভুলেশনারী রিসার্চ হচ্ছে প্রাণী বিজ্ঞানের উপর করা পাঠ, যা বিবর্তনীয় গবেষণার সাথে সংযুক্ত। এটা জার্মান, ফরাসি, ইংরেজি ভাষায় প্রকাশিত একটি সাময়িকী, যা বিবর্তনীয় গবেষণা এবং তার সাথে সংযুক্ত সকল জরিপ ও কার্যক্রমকে প্রকাশ করে।  ঐতিহাসিক প্রেক্ষাপট ১৯৬৩ সালের মার্চ থেকে ১৯৯৪ সালের জুন মাস পর্যন্ত এটি  (একাডেমিক পাবলিশার এসোসিয়েশন), (ফ্র্যাঙ্কফুট, জার্মানি)  নামে প্রকাশ করে  এবস্ট্রাক এবং ইন্ডেক্স Journal of Zoological Systematics এবং Evolutionary Research নিম্নোক্ত উপাত্তভাণ্ডারে সূচিত হয়:   AGRICOLA Database (National Agricultural Library)  EBSCO : Academic Search, Current Abstracts, Academic Search Premier  Elsevier : BIOBASE, Embiology, GEOBASE/Geographical & Geological Abstracts,  Protozoological Abstracts, SCOPUS  CSA Illumina : ASFA/Aquatic Sciences & Fisheries Abstracts, Biological Sciences Database, Environmental Sciences & Pollution Management Database, Human Population & Natural Resource Management  CABI : Global Health, CAB Direct, Index Veterinarius  Web of Knowledge : Current Contents/Agriculture, Biology & Environmental Sciences, Biological Abstracts, BIOSIS Previews, Journal Citation Reports, SciSearch, Science Citation Index, Zoological Record  তথ্যসূত্র  বিষয়শ্রেণী:Quarterly journals বিষয়শ্রেণী:Zoology journals বিষয়শ্রেণী:Publications established in 1963 বিষয়শ্রেণী:Wiley-Blackwell academic journals বিষয়শ্রেণী:ইংরেজি ভাষার ম্যাগাজিন বিষয়শ্রেণী:বিবর্তনীয় জীববিজ্ঞানমূলক সাময়িকী বিষয়শ্রেণী:ত্রৈমাসিক গবেষণা পত্রিকা বিষয়শ্রেণী:ইংরেজি ভাষার গবেষণা পত্রিকা
আসা (; , , ) হিব্রু বাইবেল অনুসারে, তিনি ছিলেন যিহূদা রাজ্যের তৃতীয় রাজা এবং ডেভিড পরিবারের পঞ্চম রাজা। বাইবেলের কালানুক্রমের উপর ভিত্তি করে, বাইবেলের পণ্ডিতরা পরামর্শ দেন যে তিনি খ্রিস্টপূর্ব ১০ম শতাব্দীর শেষ থেকে ৯ম শতাব্দীর শুরু পর্যন্ত রাজত্ব করেছিলেন। তাঁর স্থলাভিষিক্ত হন তাঁর পুত্র যিহোশাফট (আযুবা দ্বারা)। এডউইন আর. থিয়েলের কালানুক্রম অনুসারে, আসা যখন খুব অসুস্থ হয়ে পড়েন, তখন তিনি যিহোশাফটকে কোরিজেন্ট করেন। কোরিজেন্সির দুই বছর পর আসা মারা যান।  আসা ঈশ্বরের ঐতিহ্যগত উপাসনা বজায় রাখার জন্য এবং মূর্তিপূজার মূলোৎপাটনে, এর সহগামী অনৈতিকতার সাথে উদ্যোগী ছিলেন। তার রাজত্বের ১০ম বছরে ইথিওপিয়ার জেরাহের সাথে একটি যুদ্ধ শেষ করার পর, আসার রাজত্বের ৩৬তম বছর পর্যন্ত ( ) জুডাতে শান্তি ছিল ()। তার ৩৬তম বছরে, তিনি ইস্রায়েলের রাজা বাশারের মুখোমুখি হন। তিনি অরাম-দম্মেশকের রাজা প্রথম বেন-হাদাদের সাথে একটি জোট গঠন করেছিলেন এবং ঘুষ দিয়ে তাকে বাশার সাথে তার শান্তি চুক্তি ভঙ্গ করতে এবং উত্তর রাজ্যে আক্রমণ করতে রাজি করেছিলেন ()। তিনি তার জনগণের দ্বারা অত্যন্ত সম্মানিত হয়ে মারা গিয়েছিলেন এবং বেশিরভাগ অংশে একজন ধার্মিক রাজা হিসেবে বিবেচিত হন। তিনি নবী হানানিকে কারাগারে নিক্ষেপ করেছিলেন এবং "একই সাথে কিছু লোককে নিপীড়ন করেছিলেন" (২ ক্রনিকলস ১৬:১০)। আসা সম্পর্কে এটিও লিপিবদ্ধ করা হয়েছে যে তার বৃদ্ধ বয়সে, যখন পায়ের রোগে আক্রান্ত হয়েছিলেন, তিনি "প্রভুর কাছে নয়, চিকিৎসকদের কাছে সাহায্য চেয়েছিলেন"। ; cf.    পরিবার  আসাকে সাধারণত অভিজামের পুত্র হিসেবে বোঝানো হয়।      কিছু পণ্ডিত আশার পরিবারের বাইবেলের বিবরণগুলিকে পরস্পরবিরোধী বলে বিশ্বাস করেন; যাইহোক, হিব্রু ভাষাতত্ত্বের একটি অধ্যয়ন যেকোন আপাত দ্বন্দ্ব দূর করে। কথিত দ্বন্দ্বগুলির মধ্যে একটি হল মাকাহ (আবিজার মা) কখনও কখনও আবসালোমের কন্যা এবং অন্যত্র উরিয়েলের কন্যা হিসাবে বর্ণনা করা হয়। আবশালোমকে শুধুমাত্র একটি কন্যা, তামর বলে বর্ণনা করা হয়েছে।  হিব্রুতে, "কন্যা" এবং "নাতনী" একই শব্দ, সেখানে যে কোনও দ্বন্দ্ব দূর করে।  একইভাবে, মাকাহকে প্রাথমিকভাবে আবিজার মা হিসেবে বর্ণনা করা হয়েছে, কিন্তু পরবর্তীকালে তার ছেলে আসা-এর মা হিসেবে বর্ণনা করা হয়েছে। যাইহোক, হিব্রুতে, "মা" এবং "ঠাকুমা" একই শব্দ, আবার কোনো দ্বন্দ্ব দূর করে।  তবে অন্যান্য পণ্ডিতরা মনে করেন যে আশার মা যদি মাকাহ না হতেন তবে তার নাম দেওয়া হত, কারণ তার পিতা আবিজামের আরও অনেক স্ত্রী ছিল (জেএম মায়ার্স, দ্য অ্যাঙ্কর বাইবেল, ২ ক্রনিকলস, গার্ডেন সিটি, নিউইয়র্ক, ডাবলডে, ১৯৬৫)।    তথ্যসূত্র   বিষয়শ্রেণী:খ্রিস্টপূর্ব ১০ম শতাব্দীতে জন্ম বিষয়শ্রেণী:খ্রিস্টপূর্ব ৮৭০-এর দশকে মৃত্যু বিষয়শ্রেণী:খ্রিস্টপূর্ব ৯ম শতাব্দীর যিহূদার রাজা বিষয়শ্রেণী:খ্রিস্টপূর্ব ১০ম শতাব্দীর যিহূদার রাজা
সন্তোষপুর বালিকা উচ্চ বিদ্যালয় চাঁপাইনবাবগঞ্জ জেলার গোমস্তাপুর উপজেলায় অবস্থিত অন্যতম একটি বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত। বিদ্যালয়টি চাঁপাইনবাবগঞ্জ জেলার, গোমস্তাপুর উপজেলার, বাঙ্গাবাড়ী ইউনিয়নের, ২ নং ওয়ার্ডের সন্তোষপুর গ্রামে অবস্থিত।  অবকাঠামো বিদ্যালয়টির বর্তমানে দুইটি ভবন আছে । যার একটি আধা-পাকা এবং অন্যটি টিনের চালা ও টিনের বেড়া। মোট ঘরের সংখ্যা ৯ (নয়)টি।  ইতিহাস বিদ্যালয়টি স্থানীয় শিক্ষিত ও সুহৃদয় ব্যক্তিগনের আর্থিক অনুদান ও সার্বিক সহযোগীতায় ১৯৯১ ইংরেজি সালে প্রতিষ্ঠিত হয়ে ০১/০১/১৯৯২ সালে নিম্ন মাধ্যমিক অংশ স্বীকৃতি পায় এবং ০১/০৭/১৯৯৪ ইংরেজি সালে এমপিও ভুক্ত হয়। বিদ্যালয়টির মাধ্যমিক শাখা ০১/০১/১৯৯৪ ইংরেজি তারিখে স্বীকৃতি পেয়ে ০১/০৫/২০০৪ ইংরেজি তারিখে এমপিও ভূক্ত হয়।  অর্জন বিদ্যালয়টিতে ছাত্রীদের খেলার বিভিন্ন উপকরণ থাকার ফলে ছাত্রীরা বিভিন্ন খেলা-ধুলা প্রতিযোগীতায় বিশেষ গৌরব অর্জণ করেছে যার ফলশ্রুতিতে খেলাঘরটি পুরস্কারে পূর্ণ আছে। অত্র বিদ্যালয়টিতে সহপাঠ্যক্রমিক শিক্ষাক্রমের আওতায় বার্ষিক ক্রীড়া ও শিক্ষাসফর এর আয়োজন করা হয় যাতে শিক্ষার্থীদের মানষিক বিকাশ, আত্নবিশ্বাস এবং নেতৃত্তের গুনাবলী তৈরি হয়। প্রতিষ্ঠানে নিয়মিত ইউনিয়ন পরিষদ আয়োজিত বিভিন্ন খেলা সহ অন্যান্য প্রতিযোগীতায় এ প্রতিষ্ঠানের ছাত্রীরা তাদের নৈপুন্য দেখিয়ে বিভিন্ন পুরস্কার অর্জন করেছে। বিদ্যালয়টির ছাত্রীরা আন্তঃস্কুল হ্যান্ডবল প্রতিযোগীতায় বিভাগীয় পর্যায়ে ২ বার সেমিফাইনালে খেলার গৌরব অর্জন করেছে। উপকরণ নির্ভর শ্রেণী কার্যক্রমের পাশাপাসি ব্যবহারিক ক্লাস করার ফলে শিক্ষার্থীরা কম্পিউটার, পদার্থ, রসায়ন, জীব বিজ্ঞান সহ অন্যান্য বিষয়ে দক্ষ হয়ে উঠার ফলে পাবলিক পরীক্ষায় ভাল ফলাফল করায় শিক্ষকগন কয়েকবার উদ্দীপনা পুরস্কার পেয়েছেন।স্কুলের বার্ষিক ম্যাগাজিন  যোগাযোগ উপজেলা পরিষদ রহনপুর (গোমস্তাপুর) থেকে প্রতিষ্ঠানের দুরত্ব ৭ (সাত) কিলোমিটার। রহনপুর উপজেলা পরিষদ -থেকে বড়বাজার গিয়ে সেখানথেকে বাঙ্গাবাড়ী ইউনিয়ন পরিষদ যাওয়ার সিএন্ডবি পাকা রাস্তার পার্শ্বে ‍সন্তোষপুর গ্রামে বিদ্যালয়টি অবস্থিত।  বহিঃসংযোগ  তথ্যসূত্র  বিষয়শ্রেণী:১৯৯১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চাঁপাইনবাবগঞ্জ জেলার বিদ্যালয় বিষয়শ্রেণী:১৯৯১-এ বাংলাদেশে প্রতিষ্ঠিত
৮৭ নং ওয়ার্ড, কলকাতা পৌরসংস্থা, ভারতের পশ্চিমবঙ্গ রাজ্যের কলকাতা পৌরসংস্থার ৮ নং বরোতে একটি প্রশাসনিক বিভাগ।   কালীঘাট মধ্যে (লেক মার্কেট-লেক রেঞ্জ-Mudiali) আশপাশ দক্ষিণ কলকাতার মধ্যে, ভারতীয় রাষ্ট্র এর পশ্চিমবঙ্গ।   ভূগোল  ৮৭ নং ওয়ার্ডের উত্তরে রাশবেহরি অ্যাভিনিউয়ের সীমানা; পূর্বে বারৌজ রোড দিয়ে; দক্ষিণে পূর্ব রেলের বাজেট শাখা দ্বারা; এবং পশ্চিমে শ্যামা প্রসাদ মুখোপাধ্যায় রোডে।  ওয়ার্ডটি কলকাতা পুলিশের টালিগঞ্জ থানা পরিবেশন করে। Kolkata: Detail Maps of 141 Wards with Street Directory, Fourth Impression 2003, Map No. 59, D.P. Publication and Sales Concern, 66 College Street, Kolkata-700 073.  টালিগঞ্জ মহিলা থানার দক্ষিণ বিভাগের সমস্ত পুলিশ থানাগুলির উপর অধিকার রয়েছে, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।    নির্বাচনের হাইলাইটস  ওয়ার্ডটি একটি সিটি মিউনিসিপাল কর্পোরেশন কাউন্সিলের নির্বাচনী অঞ্চল গঠন করে এবং রাসবিহারী বিধানসভা কেন্দ্র এর একটি অংশ।  নির্বাচন বছর গণপরিষদ কাউন্সিলর নাম পার্টি অধিভুক্তি ২০০৫ ৮৭ নং ওয়ার্ড সুব্রত মুখোপাধ্যায় জাতীয়তাবাদী কংগ্রেস পার্টি Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ তনিমা চ্যাটার্জী সর্বভারতীয় তৃণমূল কংগ্রেস  ২০১৫ সুব্রত ঘোষ ভারতীয় জনতা পার্টি Prabahat Khabar, Hindi newspaper, print edition, 29 April 2015   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
মুক্ত বাংলা বাংলাদেশের মুক্তিযুদ্ধের ইতিহাস স্মরনার্থে বাংলাদেশের একটি অন্যতম ভাস্কর্য। এই ভাস্কর্যটি ১৯৯৬ সালে ইসলামী বিশ্ববিদ্যালয়ের প্রধান ফটকের পাশেই নির্মাণ করা হয়। চিত্রকর রশিদ আহমেদ এই ভাস্কর্যটির নকশা করেছিলেন। ভাস্কর্যটি ইসলামী স্থাপত্য ও আধুনিক ধারনার সমন্বয়ে তৈরি করা হয়েছে। ইসলামী বিশ্ববিদ্যালয়ের চতুর্থ উপাচার্য মুহাম্মাদ ইনাম-উল হক এই ভাস্কর্যটি ১৯৯৬ সালের ১৬ ডিসেম্বর উদ্বোধন করেন।   অবস্থান  মুক্ত বাংলা ইসলামী বিশ্ববিদ্যালয়ের প্রধান ফটকের উত্তর পাশে অদূরেই অবস্থিত। ভাস্কর্যটির পশ্চিম পাশে বিশ্ববিদ্যালয়ের প্রশাসনিক ভবন ও দক্ষিণ পাশে শেখ মুজিবুর রহমানের সুদীর্ঘ ভাস্কর্য মৃত্যুঞ্জয়ী মুজিব অবস্থিত।   তাৎপর্য  মুক্ত বাংলার প্রবেশ পথেই রয়েছে বৃত্তাকার কালো রঙের একটি প্লেট। মুক্ত বাংলা  ভাস্কর্যটির সাতটি স্তম্ভ সংবলিত গম্বুজের ওপর রয়েছে দৃঢ় মুষ্টিবদ্ধ মুক্তিযুদ্ধের হাতিয়ার রাইফেল নিয়ে, যা সাত সদস্যের ১৯৭১ সালের অস্থায়ী মুজিবনগর সরকারের মন্ত্রিসভার প্রতীক। প্রতিটি স্তম্ভ বিস্তৃত প্রসারিত হাত ধরাধরি উল্লাসিত অবয়বে ইসলামী স্থাপত্য ভিত্তিক আর্চে নির্মিত হয়েছে।  চোখে লাল সূর্য উদয়ের প্রত্যাশা সর্বনিম্নের বিস্তৃত সিরামিক বড় ইট লাগাতার আন্দোলনের নির্দেশক। উপর থেকে চতুর্থ ধাপে লাল সিরামিক ইট আন্দোলন ও যুদ্ধের প্রতীক, দ্বিতীয় ধাপে কালো পাথর শোক ও দুঃখের প্রতীক, তৃতীয় ধাপে সাদা মোজাইক সন্ধি ও যোগাযোগের প্রতীক এবং বেদির মূল মেঝে সবুজ মোজাইক নীল টাইলস শান্তির প্রতীক। আর সম্পূর্ণ অবকাঠামোটি সাতটি আর্চ সংবলিত একটি অর্ধ উদিত সূর্য বুঝানো হয়েছে।   চিত্রশালা    আরো দেখুন    ইসলামী বিশ্ববিদ্যালয়, বাংলাদেশ  শহীদ স্মৃতিসৌধ, ইবি  সাবাশ বাংলাদেশ  মুক্তিযুদ্ধের ভাস্কর্য   তথ্যসূত্র    বহিঃসংযোগ   অনুশীলন বিশ্বকোষে মুক্তবাংলা  বিষয়শ্রেণী:বাংলাদেশের স্বাধীনতা যুদ্ধের ভাস্কর্য বিষয়শ্রেণী:ইসলামী বিশ্ববিদ্যালয়, বাংলাদেশ বিষয়শ্রেণী:১৯৯৬-এ বাংলাদেশে প্রতিষ্ঠিত বিষয়শ্রেণী:১৯৯৬-এর ভাস্কর্য বিষয়শ্রেণী:কুষ্টিয়া জেলার ভাস্কর্য
সোনারগাঁও জনপথ হল একটি রাস্তা যা ঢাকার উত্তরা উপশহরের হাউজ বিল্ডিং থেকে আশুলিয়া বেড়িবাঁধ পর্যন্ত বিস্তৃত। এটি একটি চার লেনের রাস্তা।  এই সড়কটি সেক্টর ৮, ৯, ১১, ১৩ ও ১২ এগুলোর মধ্যে দিয়ে অতিক্রম করে শিল্পী কামরুল হাসান সড়ক হয়ে পশ্চিমে মিরপুর সড়কের সাথে মিলিত হয়েছে।  ২০১৯ সালে ঢাকা উত্তর সিটি কর্পোরেশন কর্তৃপক্ষ উত্তরার সোনারগাঁও জনপথে একটি আনুষ্ঠানিক উচ্ছেদ অভিযান পরিচালনা করে।   পাদটীকা    তথ্যসূত্র    বহিঃসংযোগ   গুগল ম্যাপে সোনারগাঁও জনপথ  বিষয়শ্রেণী:ঢাকার রাস্তা বিষয়শ্রেণী:উত্তরা
মীশা শফী () হচ্ছে একজন পাকিস্তানি অভিনেত্রী, মডেল এবং গায়িকা।  ২০১৩ সালে তিনি মিরা নায়ারের চলচ্চিত্র দ্য রিলাকটেন্ট ফান্ডামেন্টালিস্টে শফির নামে একজন পার্শ্ব চরিত্রে অভিনয় করেছেন। পরের বছর তিনি বলিউডের চলচ্চিত্র ভাগ মিলখা ভাগে অভিনয় করেন, যা ২০১৩ সালে ভারতে সবচেয়ে লাভজনক বলিউড চলচ্চিত্রের মধ্যে অন্যতম হয়ে উঠে। তিনি একজন ভারতীয় গুপ্তচর সংস্থা রিসার্চ অ্যান্ড অ্যানালাইসিস উইংয়ের অপারেটর লক্ষ্মীর ভূমিকায় অভিনয়ের জন্য আরো গুরুত্বপূর্ণ সাফল্য অর্জন করেছেন। শফী বিলাল লাসারীর অ্যাকশন থ্রিলার চলচ্চিত্র ওয়্যারে অভিনয় করেছিলেন, যা পাকিস্তানে "সর্বকালের সর্বাধিক আয়কারী পাকিস্তানি চলচ্চিত্র"-এর তালিকায় স্থান পায়।   প্রারম্ভিক জীবন ১৯৮১ সালের ১লা ডিসেম্বর তারিখে, শফী পাকিস্তানের লাহোরের একটি পাঞ্জাবি পরিবারে জন্মগ্রহণ করেছেন। তার বাবা এবং মা হচ্ছেন অভিনেতা সাবা হামিদ ও সৈয়দ পারভেজ শফী। তিনি লাহোর গ্রামার স্কুলে এ-লেভেল পর্যন্ত শিক্ষা লাভ করেছিলেন এবং ২০০৭ সালে জাতীয় কলেজ অব আর্টস থেকে ফাইন আর্টসে ডিগ্রি লাভ করেন।   কর্মজীবন   মডেলিং শফী মাত্র ১৭ বছর বয়সে মডেলিং শিল্পে প্রবেশ করেন, তখন তিনি "বিন তেরে ক্যায়া হ্যায় জিনা" গানের জন্য চিত্রসঙ্গীতে জাওয়াদ আহমেদের সাথে অভিনয় করেছিলেন। ২০০৯ সালে শফী লোরিয়াল প্যারিস পাকিস্তানের ব্র্যান্ড অ্যাম্বাসেডর হিসেবে নিযুক্ত হন। তিনি পাকিস্তানের বেশ কয়েকটি ম্যাগাজিন এবং আন্তর্জাতিক প্রকাশনা যেমন ল'অফিসিয়েল ও ভোগ ইন্ডিয়াতেও উপস্থিত হয়েছেন। এছাড়াও তিনি কোকা-কোলা, ফ্যান্টা, এলজি মোবাইল ফোন, মোবিলিঙ্ক, অ্যালাইড ব্যাংক, লিপটন চা, স্প্রাইট এবং অন্যান্য আরো অনেক বাণিজ্যিক বিজ্ঞাপনে উপস্থিত হয়েছেন। ২০১৩ সালে, তিনি পেপার ম্যাগাজিনের "পেপার অ্যাওয়ার্ডস ২০১৩"-এ "সেটা শো স্টপার" পুরস্কার জয়লাভ করেন। ২০১৩ সালে আন্তর্জাতিক ফ্রাঞ্চাইজি "হ্যালো" পত্রিকা কর্তৃক পাকিস্তানের "১০০ সর্বাধিক প্রভাবশালী ব্যক্তি"-দের মধ্যে মীশা শফীর নাম অন্তর্ভুক্ত করা হয়েছিল। মীশা শফী পাকিস্তানের প্রথম শিল্পী হিসেবে থ্রিডি আলোকসজ্জার সঙ্গে সঞ্চালন করেছেন। তার পারফর্ম্যান্সের সময় নেপথ্যের শিল্পী উমর তোরের সাহায্যে তার পোশাকটিতে ভিডিও ম্যাপ করা হয়েছিল।   টেলিভিশন উপস্থিতি ২০১৩ সালের এপ্রিল মাসে, মীশা শফী স্ট্রিংস (ব্যান্ড), আলী আজমাত, শাহজাদ হাসান ও আলমগীরের সাথে গানের প্রতিভা প্রদর্শনের অনুষ্ঠান "করানোটো মিউজিক আইকন"-এ একজন বিচারক এবং পরামর্শক হিসেবে যোগদান করেন। উক্ত অনুষ্ঠানটি এরি ডিজিটালে সম্প্রচার করা হয়েছিল।   তথ্যসূত্র   বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:পাকিস্তানি নারী মডেল বিষয়শ্রেণী:পাকিস্তানি নারী সঙ্গীতশিল্পী বিষয়শ্রেণী:লাহোরের অভিনেত্রী বিষয়শ্রেণী:লাহোরের সঙ্গীতশিল্পী বিষয়শ্রেণী:জাতীয় কলেজ অব আর্টসের প্রাক্তন শিক্ষার্থী বিষয়শ্রেণী:পাঞ্জাবি নারী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:কানাডার নাগরিকীকৃত নাগরিক বিষয়শ্রেণী:কানাডীয় চলচ্চিত্র অভিনেত্রী বিষয়শ্রেণী:কানাডীয় টেলিভিশন অভিনেত্রী বিষয়শ্রেণী:কানাডীয় নারী মডেল বিষয়শ্রেণী:পাঞ্জাবি ব্যক্তি বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর পাকিস্তানি গায়িকা বিষয়শ্রেণী:২১শ শতাব্দীর কানাডীয় অভিনেত্রী